প্রকাশিত: ১৫:২৪ ১৪ নভেম্বর ২০১৯ আপডেট: ১৫:২৯ ১৪ নভেম্বর ২০১৯
সিরাজগঞ্জে ঢাকা থেকে ছেড়ে যাওয়া রংপুর এক্সপ্রেসের সাতটি বগি লাইনচ্যুত হয়েছে। এ সময় ট্রেনটির ইঞ্জিনসহ তিনটি শীতাতপ নিয়ন্ত্রিত বগিতে অগ্নিকাণ্ড ঘটে। আগুন নিয়ন্ত্রণে কাজ করছে ফায়ার সার্ভিসের কয়েকটি ইউনিট।
বৃহস্পতিবার বেলা ২টার দিকে জেলার উল্লাপাড়ায় এ দুর্ঘটনা ঘটে।
জানা গেছে, চালকসহ প্রায় অর্ধশত যাত্রী আহত হয়েছেন। তাদের দ্রুত স্থানীয় হাসপাতালে পাঠানো হয়েছে। তবে হতাহতের কোনো খবর পাওয়া যায়নি।
এদিকে, ঘটনার পরপরই ঢাকার সঙ্গে উত্তর ও দক্ষিণাঞ্চলের রেল যোগাযোগ বন্ধ হয়ে গেছে।
এর আগে, মঙ্গলবার ভোর রাত পৌনে ৩টার দিকে মন্দভাগ রেলওয়ে স্টেশনে চট্টগ্রাম থেকে ছেড়ে আসা ঢাকাগামী আন্তঃনগর তূর্ণা নিশীথা ও সিলেট থেকে ছেড়ে আসা চট্টগ্রামগামী আন্তঃনগর উদয়ন এক্সপ্রেস ট্রেনের সংঘর্ষ হয়। এ ঘটনায় ১৬ জনের মৃত্যু হয়।